Tom Wesselmann

Thomas K. Wesselmann (Cincinnati, 1931ko otsailaren 23a - New York, 2004ko abenduaren 17a) estatubatuar pop art margolari eta eskultorea izan zen.

Psikologia ikasi zuen eta soldadutzan komikiak marrazten hasi zen. New Yorkera joan ondoren collage abstraktuak egiten hasi zen, baina gero arte figuratibora aldatu zen. 1961ean lehen erakusketa egin zuen eta "Great American Nudes" ("Amerikar Biluzi Handiak") margolaritza-zikloa hasi zuen. Ondoren, erretzaileei buruzko serieak eta eguneroko objektuekin egindako bodegoi erraldoiak egin zituen. Xafla ebakidun eskulturarekin ere esperimentatu zuen.

Kategoria:Cincinnatiarrak
Kategoria:Ameriketako Estatu Batuetako margolariak
Kategoria:Ameriketako Estatu Batuetako eskultoreak
Kategoria:XX. mendeko margolariak
Kategoria:Pop margolariak
Kategoria:Litografoak
Kategoria:New Yorken hildakoak
Kategoria:Biluzi artistikoaren margolariak